LATVIJAS REPUBLIKAS MINISTRU KABINETS

2015. gada . Noteikumi Nr.

Rīgā (prot.Nr. , . §)

**Eiropas Strukturālo un investīciju fondu mērķa "Eiropas teritoriālā sadarbība" programmu vadībā Latvijā iesaistīto institūciju informācijas par programmu ietvaros apstiprinātajiem projektiem publiskošanas kārtība**

*Izdoti saskaņā ar Eiropas Strukturālo un investīciju fondu mērķa*

 *"Eiropas teritoriālā sadarbība" programmu vadības likuma*

*15*[*.panta*](http://likumi.lv/ta/id/185652-eiropas-savienibas-strukturfondu-3-merka-eiropas-teritoriala-sadarbiba-programmu-vadibas-likums#p24)*2.punktu*

1. Noteikumi nosaka kārtību, kādā Eiropas Strukturālo un investīciju fondu mērķa “Eiropas teritoriālā sadarbība” programmu 2014.-2020.gadam vadībā Latvijā iesaistītās institūcijas publisko informāciju par Eiropas Strukturālo un investīciju fondu mērķa "Eiropas teritoriālā sadarbība" programmu vadības likuma 3.pantā minēto ETS programmu (turpmāk – ETS programmas) ietvaros apstiprinātajiem projektiem (turpmāk – projekts) un ar projektu apstiprināšanu saistīto informāciju.
2. Informācijas publiskošanu par ETS programmu ietvaros apstiprinātajiem projektiem un ar projektu apstiprināšanu saistīto informāciju Latvijā nodrošina nacionālā atbildīgā iestāde.
3. Nacionālā atbildīgā iestāde koordinē informācijas un komunikācijas pasākumus atbilstoši Eiropas Parlamenta un Padomes 2013.gada 17.decembra regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 117.pantā noteiktajam, nodrošinot sabiedrības informēšanu par ETS programmu, kurās piedalās Latvija, ietvaros, apstiprinātajiem projektiem, šim mērķim uzturot atsevišķu sadaļu tās tīmekļa vietnē.
4. Nacionālā atbildīgā iestāde tās tīmekļa vietnē  publisko un aktualizē šo noteikumu 3.punktā minēto informāciju, norādot:
	1. vispārīgu informāciju par ETS programmām, tajā skaitā, to pasākumiem un projektu iesniegumu atlases kārtām, ja programmu plānots īstenot vairākos pasākumos vai projektu iesniegumu atlases kārtās, to ieviešanas indikatīvo plānu un projektu iesniegumu atlasei plānotā finansējuma summas;
	2. informāciju par ETS programmu kontaktpunktiem Latvijā;
	3. informāciju par ETS programmu dokumentu projektiem un to apstiprinātajām redakcijām;
	4. ETS programmu uzraudzības komitejas Latvijas dalībnieku sarakstu;
	5. ETS programmu projektu konkursu termiņu un nosacījumus;
	6. ETS programmu projektu konkursu rezultātus – apstiprinātos projektus, kuros piedalās Latvijā reģistrēti programmas finansējuma saņēmēji, sarakstu, par katru apstiprināto projektu, sniedzot šādu informāciju
		1. attiecīgās programmas nosaukumus;
		2. uzraudzības komitejas lēmuma datums;
		3. programmas prioritāte;
		4. projekta numurs;
		5. projekta nosaukums;
		6. projekta nosaukuma saīsinājums;
		7. kopējais projekta partneru skaits;
		8. projekta vadošais partneris (juridiskās personas nosaukums un valsts);
		9. projekta ārvalstu partneru uzskaitījums (ārvalstu juridiskās personas nosaukums un valsts);
		10. projekta partneru no Latvijas uzskaitījums (juridiskās personas nosaukums un juridiskā adrese);
		11. piešķirtais programmas finansējums katram Latvijā reģistrētajam programmas finansējuma saņēmējam;
		12. apstiprinātais katra Latvijā reģistrētā programmas finansējuma saņēmēja nacionālais līdzfinansējums;
		13. piešķirtais kopējais programmas finansējums projektam;
		14. apstiprinātais kopējais visu partneru nacionālais līdzfinansējums projektam;
		15. kopsavilkums par projekta mērķi, aktivitātēm un sasniedzamajiem rezultātiem;
		16. projekta īstenošanas sākuma un beigu datumi.
	7. projektu saraksta pēdējās aktualizēšanas datumu;
	8. saiti uz ETS programmas tīmekļa vietni, kur ir pieejama informācija par visiem apstiprinātajiem projektiem;
	9. citu atbilstošo informāciju un dokumentus, kas ietekmē Latvijas finansējuma saņēmēju dalību ETS programmās (piemēram, atbilstošie Eiropas Komisijas lēmumi, Eiropas Komisijas regulas, Latvijas Republikas normatīvie akti, paziņojumi par informatīvajiem semināriem un to prezentācijas, Nacionālās atbildīgās iestādes kontaktinformācija);
	10. saites uz ETS programmu tīmekļa vietnēm;
	11. ETS programmu logo elektroniskā formātā lejupielādei.
5. Nacionālā atbildīgā iestāde nodrošina plašsaziņas līdzekļos informāciju par apstiprinātajiem projektiem un attiecīgo ETS programmu ieviešanu.
6. Nacionālā atbildīgā iestāde tās tīmekļa vietnē ievieto publiski redzamā vietā oficiāli noteikto Eiropas Savienības fondu komunikācijā lietojamo Latvijas

nacionālās identifikācijas zīmi ar atsauci uz Latvijas Nacionālo attīstības plānu 2014.–2020.gadam.

Ministru prezidente L.Straujuma

Vides aizsardzības un reģionālās attīstības ministrs K.Gerhards

Vīza: valsts sekretārs G.Puķītis

01.06.2015.

584

Vita Prokopoviča

Attīstības instrumentu departamenta

Teritoriālās sadarbības nodaļas

vecākā eksperte

67026471, vita.prokopovica@varam.gov.lv